《次韵僧仁泽》
宋代·陈著

来诗自有师，心与晚唐期。
开我正墙面，喜于闻乐脾。
山林人似许，风月事还谁。
不用盟为社，从今是故知。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。